tartuNLP/wikipedia-smugri-20251201 huggingface dataset:
WAV

WAV (tai WAVE) on tiedostomuoto jota käytetään äänen tallentamiseen. Se on Microsoftin ja IBM:n käyttämä audioformaatti, joka käyttää RIFF säiliötä tallentamaan pakkaamatonta PCM- tai LPCM-audiota.
WAVE-muotoa ei käytetä yleensä pitempien äänien tallentamiseen, koska pakkaavat formaatit kuten MP3, OGG ja FLAC mahdollistavat pienemmät tiedostot, jotka vaativat vähemmän tallennuskapasiteettia ja helpomman siirron. WAVE-tiedosto ei voi olla myöskään neljää gigatavua suurempi.
Tiedostomuoto.
WAVE voi sisältää ääntä eri kanavamäärillä, eri näytteenottotaajuuksilla ja näytteen leveys (bittien määrä) voi olla eri. Tiedoston aloittavan lohkon tunniste on codice_1 ja sisällön aloittavan lohkon tunniste on codice_2. Lohko nimeltä codice_3 kertoo äänidatan muodon ja codice_4-lohko sisältää varsinainen äänidatan.
Akure

Akure on kaupunki Lounais-Nigeriassa. Se on Ondon osavaltion pääkaupunki ja suurin kaupunki. Kaupungin asukasluku oli vuonna 2016 noin 575 000. Enemmistö kaupungin asukkaista kuuluu joruboihin.
Chris Martin

Christopher Anthony John ”Chris” Martin (s. 2. maaliskuuta 1977 Exeter, Englanti) on brittiläisen Coldplay-yhtyeen laulaja. Hän soittaa yhtyeessä myös kitaraa ja pianoa. Laulajana Martin tunnetaan Coldplayn kappaleissa esiintyvästä, hänelle ominaisesta falsettiäänestään.
Lapsuus ja nuoruus.
Martin syntyi Exeterissä, Devonin kreivikunnassa, Englannissa. Hän opiskeli Ancient World Studiesia University College Londonissa (UCL), josta valmistui huippuarvosanoin. Hänen äitinsä oli opettaja ja isänsä kirjanpitäjä.
Musiikkiura.
Coldplayn lisäksi Martin on tehnyt kappaleita useille muille artisteille kuten Jamelialle ("See It in a Boy's Eyes") ja Embracelle ("Gravity"). Lisäksi hän on tehnyt yhteistyötä Ron Sexsmithin, Faultlinen, The Streetsin, Nelly Furtadon ja Ian McCullochin kanssa. Hän oli myös mukana levyttämässä Band Aid 20 -hyväntekeväisyyssingleä "Do They Know It's Christmas?" vuonna 2004.
Chris Martin teki kappaleen "Moses" silloiselle vaimolleen Gwyneth Paltrow'lle. Martinin kappale "’""Til Kingdom Come" on omistettu Johnny Cashille.
Elokuvat.
Martin on esiintynyt cameorooleissa vuonna 2009 mokumenttielokuvassa "Brüno" sekä yhdessä Coldplayn kitaristi Jon Bucklandin kanssa vuoden 2004 zombielokuvassa "Shaun of the Dead".
Martin esiintyi myös "Moderni perhe" -sarjan yhdeksännen tuotantokauden jaksossa nimeltä ”Brushes with Celebrity” (jakso 8).
Yhteiskunnallinen toiminta.
Martin tunnetaan näkyvästä työstään Reilun kaupan hyväksi. Hän on matkustanut kehitysmaissa ja tehnyt paljon kampanjatyötä reilun kaupankäynnin edistämiseksi. Martinin vasemmassa kädessä usein näkyvä kuva symboloi juuri reilua kauppaa. Hän on myös ottanut kantaa politiikassa ja kritisoi muun muassa George W. Bushia ja Irakin sotaa.
Eläinoikeusjärjestö PETA valitsi Martinin vuonna 2005 maailman seksikkäimmäksi kasvissyöjäksi. Hän luopui kasvisruokavaliosta erottuaan Gwyneth Paltrow'n kanssa.
Yksityiselämä.
Martin oli naimisissa näyttelijä Gwyneth Paltrow'n kanssa vuosina 2003–2014. Heidän esikoistyttärensä syntyi toukokuussa 2004 ja toinen lapsi huhtikuussa 2006.
Martin alkoi seurustella vuonna 2017 ja myöhemmin vuonna 2023 kihlautui "Fifty Shades of Grey" -elokuvissa näytelleen Dakota Johnsonin kanssa.
William Willett, joka keksi kesäajan ("daylight saving time"), oli Chris Martinin isoisoisoisä.
Bairen lause

Bairen lause on tärkeä työkalu yleisessä topologiassa ja funktionaalianalyysissä. Lause voidaan muotoilla kahdella tavalla, joista kumpikin antaa riittävän ehdon sille, että topologinen avaruus on Bairen avaruus.
Lause.
Huomaa, että kumpikaan Bairen lause ei seuraa toisesta, sillä on olemassa täydellinen metrinen avaruus, joka ei ole lokaalisti kompakti (irrationaalilukujen Bairen avaruus) ja toisaalta on olemassa lokaalisti kompakti Hausdorffin avaruus joka ei ole metristyvä (ylinumeroituva Fortin avaruus). Tällainen avaruus esitellään kirjassa Steen ja Seebach: Counterexamples in Topology.
Suhde valinta-aksioomaan.
Kummankin Bairen lausen todistus vaatii valinta-aksiooman käyttöä. Itse asiassa väite, että jokainen täydellinen pseudometrinen avaruus on Bairen avaruus on ekvivalentti valinta-aksiooman heikomman muodon, riippuvan valinta-aksiooman, kanssa. .
Lauseen käyttöä.
Baire1:stä käytetään todistamaan avoin kuvauslause, suljettu kuvaajalause ja uniformi rajoittamattomuusperiaate
Baire1 osoittaa myös, että jokainen täydellinen metrinen avaruus, jossa ei ole erakkopisteitä, on ylinumeroituva. (Jos "X" on numeroituva täydellinen metrinen avaruus, jossa ei ole erakkopisteitä, on jokainen yksiö {"x"} "X":ssä ei-missään tiheä, joten "X" kuuluu ensimmäiseen kategoriaan. Tämä osoittaa, että reaalilukujen joukko on ylinumeroituva.
Baire1 osoittaa, että kukin seuraavista avaruuksista on Bairen avaruus:
Baire1:stä seuraa monia tuloksia, joita on lueteltu ranskaksi ja englanniksi osoitteessa Bwatabaire .
Haapaveden lukio

Haapaveden lukio on Pohjois-Suomen vanhin maaseutulukio Haapavedellä Pohjois-Pohjanmaalla. Lukion painopistealueina ovat tietotekniikka, kansainvälistyminen ja oppilaitosyhteistyö. Koulu on tehnyt yhteistyötä Oulun yliopiston kanssa 1990-luvulta lähtien. Koulun opiskelijamäärä on tällä hetkellä noin 130 opiskelijaa. Yhteishakukoodi Haapaveden lukioon on 1951.
Historia.
Haapaveden lukio aloitti toimintansa yhteiskouluna 9. syyskuuta vuonna 1919. Kokous yhteiskoulun perustamisesta järjestettiin muutamaa kuukautta aiemmin 20. heinäkuuta 1919. Ensimmäisen lukioluokan opiskelut alkoivat 1. syyskuuta 1923. Vuonna 1935 yhteiskoulusta tuli yliopistoon johtava kuuteen kansakoululuokkaan jaettu oppikoulu, joka sisälsi kolmivuotisen keskikoulun ja matemaattis-luonnonopillisen lukion. Vuoden 1982 syksyllä koulussa siirryttiin kurssimuotoiseen lukiojärjestelmään, ja lopulta vuonna 1996 oppilaitos aloitti luokattomana lukiona. Yhteiskoulun nimeksi muutettiin Haapaveden lukion 1. elokuuta 1985.
Syyslukukautena vuonna 2000 Haapaveden lukio aloitti etälukio-opintojen tarjoamisen ennen kaikkea aikuisopiskelijoille. Etälukio vakiintui Haapavedellä nopeasti ja lukuvuoden 2003–2004 päättyessä lukiosta oli jo valmistunut kunnioitettavat kahdeksan aikuisylioppilasta. Vuonna 2001 Haapaveden lukiossa aloitti tietotekniikkalinja, jolle on valittu opiskelijat yhteishaun kautta vuodesta 2002 lähtien. Koko Suomen mittakaavassa ainutlaatuisen kummilukiosopimuksen Haapaveden lukio solmi Oulun yliopiston kanssa 23. toukokuuta 2005. Sopimuksen myötä vahvistettiin oppilaitosten jo toista vuosikymmentä kestänyt yhteistyö etenkin tietojenkäsittelytieteiden, kemian, fysiikan ja kasvatustieteiden saralla.
Rakennukset.
Haapaveden yhteiskoulu toimi 1.9.1919–31.10.1920 välisen ajan silloisen opettajansa Hanna Muttosen kahdessa vinttikamarissa. Omaan puurakenteiseen koulutaloon, joka sijaitsi Haapaveden nykyisen terveyskeskuksen paikalla, muutettiin 1. marraskuuta 1920. Koulutaloa laajennettiin vuonna 1954 kivisellä siipirakennuksella. Kesällä 1967 lukio muutti Haapaveden koulukeskuksen tiloihin, johon valmistui 1989 oma siipirakennuksensa nykyiselle lukiolle.
Tietokoneen ajokortti.
Haapaveden lukiossa voi opiskella tietokoneen käyttäjän A-ajokortin sekä @-kortin. Lisäksi tarjolla on muita ATK-kursseja, mm. kaksi pelikurssia, ohjelmointia sekä kotisivukurssi.
Tampereen kristillinen koulu

Tampereen kristillinen koulu (lyh. TAKRIKO) on Tampereella sijaitseva kristillinen peruskoulu. Lisäksi koulussa on eriopetuksen ryhmä. Se sijaitsee Tampereen Aitolahdessa, noin 12 km päässä kaupungin keskusta, ja nykyisiin tiloihinsa se muutti vuonna 1999.
Tampereen kristillinen koulu on perustettu vuonna 1966 ja sitä ylläpitää Suomen Adventtikirkko. Keskiasteen päättötodistuksia koulu on voinut myöntää vuodesta 2001 lähtien. Vuonna 2024 koulussa oli 268 oppilasta ja määrää on tarkoitus kasvattaa. Paikoin kouluun on ollut jonoa. Uudet oppilaat otetaan sisään ennakkoilmoittautumisen mukaisessa järjestyksessä. Koulun oppilaiksi otetaan myös muitakin kuin vain adventisteja, mutta pääsyvaatimuksena on kristillisten arvojen kunnioittaminen. Vuonna 2024 koulun rehtorina toimii Merja Kinnunen. Vuonna 2020 koulussa oli 24 opettajaa.
Ydinenergianuoret

Ydinenergianuoret on suomalainen nuorisojärjestö, joka korostaa ydinvoiman hyviä puolia. Sääntöjensä mukaan Ydinenergianuoret pyrkii muuttamaan yhteiskuntaa ekologisesti, taloudellisesti ja sosiaalisesti kestävämmäksi, ja edistämään eri energiamuotojen tasapuolista kohtelua sekä hyväksyttävyyttä yhteiskunnassa.
Yhdistys tiedottaa muiden maiden ydinvoimakeskustelusta sekä vastaa ydinvoimaa vastustavien ympäristöjärjestöjen tuottamaan materiaaliin.
Järjestön puheenjohtaja on Tuomo Huttunen ja varapuheenjohtaja Jaakko Pirttikoski. Yhdistyksellä on noin 500 jäsentä. 
Järjestö on perustettu vuonna 1994, kun viidennen ydinvoimalan rakentamisesta tehtiin kielteinen päätös eduskunnassa. Alun perin yhdistys perustettiin nimellä Nuoret Ydinvoiman puolesta, mutta muutti seuraavana vuonna nimensä Ydinenergianuoriksi.
Hymne Chérifien

Hymne Chérifien on Marokon kansallislaulu, joka on ollut käytössä jo ennen maan itsenäistymistä vuonna 1956. Laulun on säveltänyt Léo Morgan, sen nykyään käytössä olevat sanat on kirjoittanut Ali Squalli Houssaini vuonna 1970.
Teksti arabiaksi.
منبت الأحرار * مشرق الأنوار&lt;br&gt;
منتدى السؤدد وحماه&lt;br&gt;
دمت منتداه&lt;br&gt;
وحماه&lt;br&gt;
عشت في الأوطان * للعلى عنوان&lt;br&gt;
ملء كل جنان * ذكرى كل لسان&lt;br&gt;
بالروح * بالجسد&lt;br&gt;
هب فتاك&lt;br&gt;
لبي نداك&lt;br&gt;
في فمي وفي دمي&lt;br&gt;
هواك ثار نور ونار&lt;br&gt;
اخوتي هيا * للعلى سعيا&lt;br&gt;
نشهد الدنيا * أنا هنا نحيا&lt;br&gt;
بشعار&lt;br&gt;
الله&lt;br&gt;
الوطن الملك&lt;br&gt;
Translitteraatio.
Manbita l-ʾaḥrār&lt;br&gt;
Mashriqa l-ʾanwār&lt;br&gt;
Muntadā s-suʾdadi wa-ḥimāh&lt;br&gt;
Dumta muntadāh wa-ḥimāh&lt;br&gt;
ʿIshta fī l-ʾawṭān&lt;br&gt;
Lil-ʿulā ʿunwān&lt;br&gt;
Milʾa kulli janān&lt;br&gt;
Dhikrā kulli lisān&lt;br&gt;
Bi-r-rūḥi, bi-l-jasadi&lt;br&gt;
Habba fatāk labbā nidāk&lt;br&gt;
Fī famī wa-fī damī&lt;br&gt;
Hawāka ṯāra nūr wa-nār&lt;br&gt;
ʾIḫwatī hayyā lil-ʿulā saʿyā&lt;br&gt;
Nušhidi d-dunyā ʾanna hunā naḥyā&lt;br&gt;
Bi-shiʿār&lt;br&gt;
Allāh, al-waṭan, al-mālik&lt;br&gt;
Käännös englanniksi.
Fountain of Freedom&lt;br&gt; 
Source of Light&lt;br&gt;
Where sovereignty and safety meet,&lt;br&gt;
Safety and sovereignty&lt;br&gt; 
May you ever combine!&lt;br&gt;
You have lived among nations&lt;br&gt;
With title sublime,&lt;br&gt;
Filling each heart,&lt;br&gt; 
Sung by each tongue,&lt;br&gt;
Your champion has risen&lt;br&gt; 
And answered your call.&lt;br&gt;
In my mouth&lt;br&gt;
And in my blood&lt;br&gt;
Your breezes have stirred&lt;br&gt; 
Both light and fire.&lt;br&gt;
Up! my brethren,&lt;br&gt; 
Strive for the highest.&lt;br&gt;
We call to the world&lt;br&gt; 
That we are here ready.&lt;br&gt;
We salute as our emblem&lt;br&gt;
God, Homeland, and King.&lt;br&gt;
IFF (tiedostomuoto)

Interchange File Format (IFF) on tiedostoformaatti, joka esiteltiin ensimmäisen kerran vuonna 1985. Electronic Arts esitti IFF:n helpottamaan tiedon siirtoa eri valmistajien ohjelmien välillä. EA julkaisi dokumentaatiota ja lähdekoodia C-kielellä helpottamaan muodon käyttöönottoa.
IFF-tiedostoilla ei ole varsinaista tiedostopäätettä. Useimmat tiedostot joilla on tiedostopääte ".iff" ovat ILBM-tiedostoja. 
Taustaa.
Formaatti esiteltiin parantamaan siirrettävyyttä, yksinkertaisuutta ja tehokkuutta. Tavoitteena oli myös yhteensopivuus tulevan tekniikan ja käytössä olevan tekniikan kanssa.
Aiemmin tiedostomuotojen ongelmana oli, että ne olivat usein "muistidumppeja" (suoria tallennuksia tietokoneen muistissa olevasta muodosta) ja suunniteltu vain yhtä tiettyä käyttötarvetta varten ilman myöhempää laajennettavuutta. Aiemmat tiedostomuodot eivät myöskään ottaneet huomioon käyttöä muissa ohjelmissa eivätkä ne säilöneet kontekstitietoa eivätkä sisältäneet mahdollisuutta lisätiedoille.
IFF käyttää lohkoille neljän merkin "tunnistetta", joka on valittu Macintoshin käyttämän resurssitunnisteen vaikutuksesta.
Rakenne.
IFF-tiedosto koostuu "palasista" (). Jokainen "palanen" alkaa "Type ID"-koodilla. Macintosh kutsuu Type ID-koodia OSType:ksi ja Windows FourCC:ksi. 
"Palasia" voi olla monta eri tyyppiä ja jokaisen palasen alussa on tyyppitunnisteen lisäksi palasen koko.
IFF-tiedostossa on varattu seuraavia "palasia":
Muut IFF:ään perustuvat tiedostomuodot lisäävät tiedostoihin omia palasiaan. IFF:ään pohjautuvissa tiedostoissa voi olla esimerkiksi seuraavia palasia:
Tautiška giesmė

Tautiška giesmė (”Kansallislaulu”) on Liettuan kansallislaulu. Sen kirjoitti vuonna 1898 tohtori Vincas Kudirka. Laulusta tuli itsenäistyneen Liettuan kansallislaulu vuonna 1919.
Kun Liettua liitettiin osaksi Neuvostoliittoa vuonna 1940 Liettuan kansallissymbolit kiellettiin ja niiden julkisesta esittämisestä rangaistiin. Tautiška giesmė kuitenkin kiellettiin vasta vuonna 1950. Liettuan SNT:n johto joutui kuitenkin perumaan kiellon vuonna 1988. Liettuan itsenäistyttyä uudelleen vuonna 1991 laulusta tuli uudestaan maan kansallislaulu.
Shree Man Gambhira

Shree Man Gambhira (”Kruunatkoon kunnia sinut”), on Nepalin aiempi kansallislaulu, joka samalla oli ylistyslaulu maan hallitsijalle. Laulu otettiin käyttöön 1962. Laulun on säveltänyt Bakhat Bahadur Budhapirthi vuonna 1899 ja sen on sanoittanut Sri Chakra Pani Chalise vuonna 1924. Kevään 2006 mielenosoitusten myötä kuninkaan valta-asemaa vähennettiin ja kansallislaulun tilalle otettiin virallisesti 3. elokuuta 2007 lähtien "Sayaun Thunga Phool Ka" (”Me nepalilaiset olemme satojen kukkasten seppele”), jonka on kirjoittanut Pradeep Kumar Rai (taiteilijanimi Buakul Mahila) ja säveltänyt Ambar Gurung.
श्रीमान् गम्भीर नेपाली
प्रचण्ड प्रतापी भूपति
श्री ५ सरकार महाराजाधिराजको
सदा रहोस् उन्नति
राखुन् चिरायु ईशले
प्रजा फैलियोस्
पुकारौ जय प्रेमले
हामी नेपाली साराले
shrîmân gambhîra nepâlî
prachanda pratâpi bhûpati
shrî pânch sarkâr mahârâjâdhirâjako 
sadâ rahos unnati
rakhun chirâyu îshale
prajâ phailiyos 
pukâraun jaya premale
hâmî nepâlî sârâle.
Kruunatkoon kunnia sinut, urhea Kuningaskunta,
sinut, uljas Nepalilainen,
Shri Panch Maharajadhiraja, kunniakas hallitsijamme;
Eläköön hän vielä monta vuotta,
ja kasvakoon hänen alaistensa määrä.
Laulakoon jokainen nepalilainen tätä riemuiten.
Humat ad-Diyar

Humat ad-Diyar ("Isänmaan vartijat") on Syyrian kansallislaulu. Sen on sanoittanut Khalil Mardam Bey (1895–1959) ja säveltäneet Mohammad ja Ahmad Salim Flaifel. He ovat säveltäneet myös Irakin nykyisen kansallislaulun "Mawtini" ja Palestiinan kansallislaulun "Biladi", samoin kuin monta muuta Lähi-idässä suosittua sävellystä. "Homat el Diyarista" tuli Syyrian kansallislaulu vuonna 1936. Maan yhdistyttyä Egyptin kanssa Yhdistyneeksi arabitasavallaksi vuonna 1958, maan kansallislauluksi tuli "Homat el Diyarin" ja tuolloisen Egyptin kansallislaulun yhdistelmä. Kun Yhdistynyt arabitasavalta hajosi jo vuonna 1960, palasi Syyria takaisin vanhaan kansallislauluunsa.
Teksti arabiaksi.
حـماةَالـديارِعليكمْ سـلامْ
أبَتْ أنْ تـذِلَّ النفـوسُ الكرامْ
عـرينُ العروبةِ بيتٌ حَـرام
وعرشُ الشّموسِ حِمَىً لا يُضَامْ
ربوعُ الشّـآمِ بـروجُ العَـلا
تُحاكي السّـماءَ بعـالي السَّـنا
فأرضٌ زهتْ بالشّموسِ الوِضَا
سَـماءٌ لَعَمـرُكَأو كالسَّـما
رفيـفُ الأماني وخَفـقُ الفؤادْ
عـلى عَـلَمٍ ضَمَّ شَـمْلَ البلادْ
أما فيهِ منْ كُـلِّ عـينٍ سَـوادْ
ومِـن دمِ كـلِّ شَـهيدٍ مِـدادْ؟
نفـوسٌ أبـاةٌ ومـاضٍ مجيـدْ
وروحُ الأضاحي رقيبٌ عَـتيدْ
فمِـنّا الوليـدُ و مِـنّا الرّشـيدْ
فلـمْ لا نَسُـودُ ولِمْ لا نشـيد؟
Translitteraatio.
Humath al diari aleikum salam
Abt aan tozala al nafusu al kiram
Aareiunu al urubthi beyton haram
Wa Aarshu al shumusu himan la yudam
Robughu al shami buruju al Aala
Tohaki al suma'a bia'ali alsana
Fa ardon za het bilshumus al widaa'a
Samaon lamroka ou ka sama
Rafifu alamani wakhafuq alfuad
Aala aalamen duma shamla al bilad
Ama fihi min kul ain suwad
Wamin dami kuli shahydin midad
Noufuson ubaton wa madin magid
Wa ruhu al adahi raqibon aatid
Fa minna al walidu wa minna al rashid
Fa lem la nasudu wa lem la nasheed
Stan Getz

Stan Getz (oik. Stanley Gayetzky; 2. helmikuuta 1927 Philadelphia, Pennsylvania – 6. kesäkuuta 1991 Malibu, Kalifornia) oli yhdysvaltalainen jazzmuusikko. Häntä pidetään eräänä parhaista tenorisaksofonisteista. 
Getz osasi jo lapsena soittaa useita eri soittimia, kuten kontrabassoa ja fagottia. 13-vuotiaana hän sai isältään ensimmäisen saksofoninsa. Vuonna 1943, 16-vuotiaana, hän pääsi soittamaan Jack Teagardenin yhtyeeseen. Soitettuaan muissa jazzyhtyeissä (1944 Stan Kenton; 1945 Jimmy Dorsey; 1945–1946 Benny Goodman) Getz sai solistin paikan Woody Hermanin yhtyeessä.
1950-luvulla Getz teki osaltaan cool Jazzia tunnetuksi yhdessä muun muassa Horace Silverin ja Oscar Petersonin kanssa. Vuonna 1958 hän yritti katkaista huumeriippuvuutensa muuttamalla Kööpenhaminaan.
Palattuaan Yhdysvaltoihin vuonna 1961 Getzistä tuli keskeinen hahmo jazzin ja bossa novan yhteen sulauttamisessa. Hän levytti vuonna 1962 yhdessä kitaristi Charlie Byrdin kanssa kaupallisesti menestyneen albumin "Jazz Samba". Nimiraita oli versio Antônio Carlos Jobimin kappaleesta ”So Danco Samba”. Vuonna 1963 Getz voitti Grammy-palkinnon parhaasta jazzkappaleella ”Desafinado”. Menestyksekkääksi osoittautunut fuusio sai jatkoa Getzin matkustettua Brasiliaan levyttämään yhdessä säveltäjä Jobimin, kitaristi João Gilberton ja tämän vaimon laulaja Astrud Gilberton kanssa. Yhteistyön tuloksena syntynyt ”The Girl from Ipanema” auttoi bossa novan tunnetuksi tekemisessä maailmanlaajuisesti ja on nykyään yksi maailman versioiduimmista kappaleista. Albumi "Getz/Gilberto" voitti kaksi Grammy-palkintoa vuonna 1964.
Jazzlaulaja Diane Schuurin ura alkoi edetä, kun Stan Getz kiinnostui hänestä kuultuaan Schuurin esiintymisen Montereyn jazzfestivaalilla 1979. Vuonna 1982 Schuur ja Getz esiintyivät yhdessä Valkoisessa talossa.
Getz kuoli vuonna 1991 Kalifornian Malibussa maksasyöpään.
Pyörätuolicurling

Pyörätuolicurling on curlingista sovellettu vammaisurheilulaji, jota pelataan pyörätuolissa istuen. 
Curlingista poiketen pyörätuolicurlingissa harjaaminen on kiellettyä ja heittäminen tapahtuu paikaltaan. Tämä lisää heiton tarkkuuden merkitystä, sillä heiton tapahduttua kiven kulkuun ei ole enää mahdollista vaikuttaa.
Pyörätuolicurlingtoiminta alkoi Euroopassa 1990-luvun lopussa ja Kanadassa 2002. Laji oli ensi kertaa mukana paralympialaisten ohjelmassa Torinossa vuonna 2006.
Muita soveltavia curlingeja ovat kevennetyt versiot, kuten lattiacurling tai sisäcurling, pöytäcurling ja näkövammaiscurling.
Tasku (saari)

Tasku on saari Perämerellä Raahen edustalla. Raahen tuloväylän läheisyydessä sijaitseva karikkojen ympäröimä saari on tunnettu hyvänä uimapaikkana sekä saarella sijaitsevasta 150-vuotiaasta puisesta tunnusmajakastaan. Saarella on lisäksi vanha kalastajan asunto, joka palvelee yleisenä erätupana, ja sen pihapiirissä on wc/liiteri sekä vuonna 2008 rakennettu grillausmaja.
Taskun pooki.
Saarella sijaitsee Taskun pookina tunnettu tunnusmajakka, merenkulun apuväline, jonka silloinen Luotsilaitos rakennutti vuonna 1853. Pookin suunnitteli Albin Stjerncreutz. Tunnusmajakka on edelleen pystyssä, ja Merenkulkuhallitus luovutti sen vuonna 1983 Raahen kaupungin hallintaan. Kaupunki vastaa myös tunnusmajakan ylläpidosta.
Pooki on rakennettu ympärysmitaltaan puolitoistametrisen keskuspilarin varaan. Pookin pohja on neliön muotoinen, ja seinät jatkuvat noin puoliväliin asti suorina. Puolivälistä ylöspäin huippu on katkaistun pyramidin muotoinen. Huippumerkkinä on puinen risti, joka kohoaa 19,2 metriä merenpinnan yläpuolelle. Pookin seinät ovat keltaisia.
Taskun saarella on ollut jo aiemmin tunnusmajakka, mutta sen kokoa tai ulkonäköä ei tunneta. Taskun pooki on kulttuurihistoriallisesti arvokas rakennus ja kuuluu olennaisena osana Suomen merenkulun
rakennusperintöön. 
Taskun pooki on kunnostettu ja maalattu vuosina 2002–2003. Suomen Majakkaseura myönsi Raahen kaupungille tunnustuksena "Vuoden loistavin teko 2004" –palkinnon.
Esko Luostarinen

Esko Alpo Luostarinen (s. 8. toukokuuta 1935 Viipuri) on suomalainen entinen jääkiekkohyökkääjä.
Luostarinen tunnetaan Lahden kiekkokulttuurin kehittäjänä. Hänen toimiessaan Reippaan pelaajavalmentajana 1964–1967 kaupunki oli lähinnä jalkapallopaikkakunta.
"Sulppi" Luostarinen pelasi kuitenkin pääosan urastaan Tampereella TBK:ssa ja Tapparassa. Hän voitti neljä Suomen mestaruutta ja teki SM-sarjassa 166 ottelussa tehopisteet 98+66. Tapparaan Luostarinen palasi Lahdesta valmentajaksi kausiksi 1968–1970. Tappara on aateloinut Luostarisen seuran Hall of Fame -kunniagalleriaan.
Maajoukkueessa Luostarinen pelasi 93 ottelua, joissa hän teki 15 maalia ja sai kymmenen syöttöpistettä. Hän edusti Suomea viisi kertaa MM-kisoissa ja kahdesti olympialaisissa.
Luostarinen pelasi jalkapallon SM-sarjassa kaksi ottelua Ilves-Kissojen joukkueessa kaudella 1956.
3GP

3GP on formaatti multimedian pakkaukseen. 3GPP on määritellyt 3GP:n matkapuhelinten käyttöön. 3GP on yksinkertaistettu versio MPEG-4-formaatista. 3GP:n tiedostopääte on codice_1 tai codice_2.
3GP tallentaa videon MPEG-4- tai H.263-muodossa ja audion AMR-NB- tai AAC-LC-muodossa.
3GP:tä voi katsoa tietokoneella esimerkiksi VLC media playerilla, Media Player Classicilla, MPlayerilla ja QuickTimella.
Atulat

Atulat eli "pinsetit" ovat apuväline, joiden avulla on helpompi tarttua ja käsitellä pieniä esineitä ihmiskäsin. Atulat on yleensä valmistettu metallista tai muovista. Atuloiden toinen kärki on kiinteästi kiinni ja toiset kärjet avoinna. Niitä yhteenpuristamalla atulat tarttuvat kohteeseensa.
Historia.
Kahta tikkua käytettiin kolmannen kiinnipitämiseen, kun sitä kuumennettiin tulessa. Historiasta löytyy todisteita, että roomalaiset laivanrakentajat käyttivät atuloiden kaltaisia työkaluja irrottaessaan nauloja rakennelmista.
Käyttökohteita.
Atuloita käytetään muun muassa kosmetiikassa (ihonhoitoon) ja steriloituna haavanhoidossa poistamaan vieraita hiukkasia haavasta. Niitä käytetään myös postimerkkeilyssä, pienoismallien kokoamisessa sekä elektroniikassa pienten komponenttien käsittelyyn.
Muita atuloita.
"Optisilla pinseteillä" käsitellään mikroskooppisen pieniä kohteita kuten yksittäisiä soluja lasersäteen säteilypainetta ja muotoa hyödyntämällä. Biologisissa tieteissä pihtien kohdistamia voimia mitataan useimmiten pikonewtoneissa ja etäisyyksiä nanometreissä.
Runeberg-palkinto

Runeberg-palkinto () on suomalainen kirjallisuuspalkinto, joka myönnetään vuosittain Suomen kansallisrunoilija Johan Ludvig Runebergin syntymäpäivänä 5. helmikuuta. Palkinto on jaettu vuodesta 1987.
Palkinnon jakavat yhdessä Porvoon kaupunki, sanomalehti Uusimaa, Suomen Kirjailijaliitto, Suomen arvostelijain liitto ja Finlands Svenska Författareförening. Se voidaan myöntää Suomen kansalaiselle tai Suomessa vakituisesti asuvalle tunnustuksena ansioista kaunokirjallisuuden saralla. Palkinto on kohdennettu ensisijaisesti romaaneille, novelleille ja runoille, mutta raati voi päättää jakaa palkinnon myös muuntyyppiselle teokselle.
Vuonna 2015 palkinnon suuruus oli 10 000 euroa. Vuonna 2020 palkintosumma nostettiin 20 000 euroon. Sen rahoittavat puoliksi sanomalehti Uusimaa ja Porvoon kaupunki. Uusimaan koolle kutsuma valitsijaraati nimeää 8–10 ehdokasta, joiden joukosta palkintoraati valitsee palkinnon saajan. Raadeissa on puheenjohtaja ja 2–4 muuta jäsentä. Sama henkilö ei voi toimia sekä valitsija- että palkintoraadissa. Ehdokkaat julkaistaan yleensä marras-joulukuussa palkinnonjakoa edeltävänä vuonna. Ehdolle kelpaavat edellisen valitsijaraadin päätöksen jälkeen ilmestyneet teokset.
Jakob Bernoulli

Jakob Bernoulli (27. joulukuuta 1654 Basel, Sveitsi – 16. elokuuta 1705 Basel), tunnetaan myös nimillä Jacob, Jacques ja James Bernoulli, oli sveitsiläinen matemaatikko ja tiedemies. Hän oli matemaatikko Johann Bernoullin vanhempi veli.
Bernoullin ollessa nuori hänen vanhempansa pakottivat hänet opiskelemaan filosofiaa ja teologiaa, vaikka hänen todellinen intohimonsa oli matematiikka. Hän suoritti filosofiantutkinnon Baselin yliopistossa 1671 ja vuonna 1676 hänestä tuli teologian lisensiaatti. Vanhempiensa toiveiden vastaisesti hän kuitenkin opiskeli myös matematiikkaa ja tähtitiedettä.
Saatuaan tutkintonsa valmiiksi Bernoulli muutti vuonna 1676 Geneveen ja työskenteli siellä tuutorina. Myöhemmin hän muutti Ranskaan ja vietti siellä kaksi vuotta opiskellen René Descartesin seuraajien kanssa. 1680-luvun alussa Bernoulli matkusti Alankomaihin ja Englantiin tavaten useita tunnettuja matemaatikkoja.
Matkojensa jälkeen Bernoulli palasi kotikaupunkiinsa ja alkoi opettaa mekaniikkaa Baselin yliopistossa vuonna 1683. Hänet nimitettiin matematiikan professoriksi 1687.
Bernoullin tunnetuin kirja on todennäköisyyslaskentaa käsittelevä "Ars Conjectandi".
Siinä hän muun muassa esitti ensimmäisen matemaattisesti täsmällisen muotoilun periaatteelle, joka nykyisin tunnetaan suurten lukujen lakina. Teos kuitenkin julkaistiin vasta vuonna 1713, kahdeksan vuotta tekijänsä kuoleman jälkeen eikä sen vuoksi saanut sille kuuluvaa asemaa todennäköisyyslaskennan kehittymisessä. Bernoulli oli työstänyt suurimman osan todennäköisyyslaskentataidoistaan jo 1680-luvulla.
Bernoulli tunnetaan myös latinankielisen lausahduksen ”Eadem mutata resurgo” (suom. ”Nousen jälleen muuttuneena ja silti ennallani”) kehittäjänä. Lentävä lause viittasi alun perin logaritmiseen spiraaliin, jonka Descartes esitteli ensimmäisenä. Lausahdus on kirjoitettu Bernoullin hautakiveen.
Uljas Pulkkis

Uljas Voitto Pulkkis (s. 22. heinäkuuta 1975 Helsinki) on suomalainen säveltäjä. Hän opiskeli aluksi matematiikkaa Helsingin yliopistossa mutta vaihtoi pääaineekseen musiikkitieteen ja alkoi opiskella sävellystä Harri Vuoren johdolla. Pulkkis jatkoi opintojaan Sibelius-Akatemiassa Tapani Länsiön oppilaana.
Pulkkis on vakiinnuttanut asemansa yhtenä suosituimmista nykysäveltäjistä Suomessa. Hän voitti Kuningatar Elisabetin sävellyskilpailussa ensimmäisen palkinnon vuonna 1999 teoksellaan "Tears of Ludovico" (pianolle ja pienelle orkesterille). Tämän lisäksi suurta huomiota herätti myös viulukonsertto "Enchanted Garden" (2000), joka sai kantaesityksensä vuoden 2000 Ung Nordisk Musik -festivaalilla Helsingissä. Kappale voitti lisäksi vuonna 2001 Unescon Rostrumin (Vuosittainen Unescon ja Kansainvälisen musiikkineuvoston järjestämä sävellyskuuntelu) yleisen sarjan.
Uljas Pulkkis sävelsi Ilmajoen Musiikkijuhlille kausille 2013–2014 kantaesityksenä Urho Kekkosesta kertovan oopperan, jonka libreton kirjoitti Lasse Lehtinen.
Independência total

Independência total ("Täydellinen itsenäisyys") on São Tomé ja Príncipen kansallislaulu. Laulu otettiin käyttöön vuonna 1975 ja sen on kirjoittanut Alda Neves da Graça do Espírito Santo ja säveltänyt Manuel dos Santos Barreto de Sousa e Almeida. 
Kuoro
Independência total,
Glorioso canto do povo,
Independência total,
Hino sagrado de combate.
Dinamismo
Na luta nacional,
Juramento eterno
No pais soberano de São Tomé e Príncipe.
Guerrilheiro da guerra sem armas na mão,
Chama viva na alma do porvo,
Congregando os filhos das ilhas
Em redor da Pátria Imortal.
Independência total, total e completa,
Costruindo, no progresso e na paz,
A nação ditosa da Terra,
Com os braços heróicos do povo.
Kuoro
Trabalhando, lutando, presente em vencendo,
Caminhamos a passos gigantes
Na cruzada dos povos africanos,
Hasteando a bandeira nacional.
Voz do porvo, presente, presente em conjunto,
Vibra rijo no coro da esperança
Ser herói no hora do perigo,
Ser herói no ressurgir do País.
Kuoro
Dinamismo
Na luta nacional,
Juramento eterno
No pais soberano de São Tomé e Príncipe.
Kuoro
Täydellinen itsenäisyys,
kansan kunniakas laulu;
täydellinen itsenäisyys,
pyhä taistelulaulu.
Dynamismi
kansallisessa taistelussa,
ikuinen vala
São Tomén ja Príncipen vapaalle maalle.
Taistelijat aseettomassa taistelussa,
liekki, joka elää kansan sielussa,
kokoaa saarten pojat
kuolemattoman isänmaan ympärille.
Täydellinen itsenäisyys, täydellinen ja ilman puutetta,
rakentuu edistykselle ja rauhalle,
maailman onnellisimman kansakunnan,
kansan sankarillisin käsin.
Kuoro
Työtä tehden, taistellen, kamppaillen ja voittaen,
käymme eteenpäin jättiläisen askelin
Afrikan kansojen ristiretkellä,
kansallislippumme liehuessa.
Kansan ääni, läsnä oleva, läsnä 
Käännös.
oleva ja yksi,
on toivon sydämen luja lyönti,
olla sankari hädän hetkellä,
sankari, kun kansakunta herää eloon.
Kuoro
Dynamismi
kansallisessa taistelussa,
ikuinen vala
São Tomén ja Príncipen vapaalle maalle.
Arkadi ja Boris Strugatski

Arkadi Natanovitš Strugatski (; 28. elokuuta 1925 Batumi, Gruusian SNT – 12. lokakuuta 1991 Moskova) ja Boris Natanovitš Strugatski (; 14. huhtikuuta 1933 – 19. marraskuuta 2012 Pietari) eli Strugatskin veljekset ovat tunnetuimpia neuvostoliittolaisia tieteiskirjailijoita. He kirjoittivat teoksensa yhteistyössä.
Arkadi Strugatski oli koulutukseltaan japanin kielen kääntäjä. Boris Strugatski oli matemaatikko ja tähtitieteilijä. Veljesten teoksissa elävät rinnakkain sekä humanistiset että luonnontieteelliset teemat.
Boris Strugatski kirjoitti veljensä kuoleman jälkeen vielä kaksi romaania, mutta keskittyi lähinnä kantaa ottavaan kirjoitteluun demokraattisen opposition lehdistössä. Hän kävi myös oppositiolehti Novaja Gazetassa kirjeenvaihtoa Mihail Hodorkovskin kanssa tulevaisuudenvisioistaan. 
Kirjallinen tuotanto.
Kommunistisen utopiakirjallisuuden parissa uransa 1950-luvulla aloittaneet Strugatskit joutuivat 1960-luvun lopulla sensuurin hampaisiin vähentäessään teknologisia painotuksia ja keskittyessään heijastamaan oman aikansa todellisuutta mielikuvituksellisten elementtien avulla ja yleissävyn muuttuessa pessimistisemmäksi. Myöhemmästä linjastaan kirjailijat itse käyttävät nimitystä "yhteiskuntafantasia". Se tarjoaa kriittisen näkökulman nykyhetken ilmiöihin esittämällä ne etäännytetyssä muodossa (eli kärjistettyinä ja fantasiamaailmaan sijoitettuna).
Strugatskien teoksista tunnetuimpia on "" (1972), jonka pohjalta Andrei Tarkovski ohjasi elokuvan "Stalker" (1979). Myös Fjodor Bondartšukin ohjaama elokuva "Asuttu saari" pohjautuu heidän teokseensa.
Soomaaliyeey toosoo

Soomaaliyeey toosoo () oli Somalian kansallislaulu vuosina 2000–2012. Maan itsenäistyttä Italian ja Ison-Britannian vallasta vuonna 1960. "Soomaaliyeey toosoo" on vanha, tunnettu somalialainen kansanlaulu. 
Vuonna 1959 kirjoitettu "Qolobaa Calankeed" korvasi "Somaaliyeey toosoon".
"Soomaaliyeey tooseey"
"Tooseey isku tiirsada ee"
"Hadba kiina taag daranee"
"Taageera waligiinee." 
"Ummadyahay mar kale toosoo"
"Calankiina wada tiirshoo,"
"Danta guud ku taagsada oo"
"Isu wada tanaasula eey."
"Somaliyaay soo toosoo"
"Toosoo isku tiirsada ee"
"Hadba kiina taag daranee"
"Taageera waligiinee."
"Tawaabkoo qudhaa bixiyoo"
"Gobannimada taam ka dhigee,"
"Rabbi toobad weyddiistoo"
"Talo saarta Weynaha eey."
"Somaliyaay toosoo"
"Toosoo isku tiirsada ee"
"Hadba kiina taag daranee"
"Taageera waligiinee."
"Qabiilkaad ku tookhdaan baa"
"Qawmiyaddaada kaa tira oo,"
"Tayo li'ida qoys-qoyskaa"
"Idin bada tabaalaha eey."
"Somaliyaay toosoo"
"Toosoo isku tiirsada ee"
"Hadba kiina taag daranee"
"Taageera waligiinee."
"Inuu Naar ku taro mooyee"
"Dagaal ehel ma taabaggalee,"
"Shacabkaa in loo turo oo"
"La tabantaabsho kaa mudaneey!"
"Somaliyaay toosoo"
"Toosoo isku tiirsada ee"
"Hadba kiina taag daranee"
"Taageera walsigiinee."
"Curaddadaada taargo'ayaa"
"Tiiraanyo qaran weeyee,"
"Walaalkiis kan tooganayow"
"Adays jaray tagoogaha eey."
"Somaliyaay toosoo"
"Toosoo isku tiirsada ee"
"Hadba kiina taag daranee"
"Taageera waligiinee."
"Quruun teeda hanan weydaa"
"Tiqo kuma leh dunideenee",
"Adduunyada ka tamin qaadtoo"
"Assaagiina tiigsada eey."
Kertosäkeen käännös.
"Kertosäe":
"Herää, Somalia!"
"Herätkää ja tukeutukaa toisiinne"
"Auttakaa niitä, jotka eniten apua kaipaavat"
Koste Seselwa

Koste Seselwa (Seychellin kreolia ”Seychelliläiset, tulkaa yhteen”) on Seychellien kansallislaulu. Laulu otettiin käyttöön maan itsenäisyyspäivänä, 18. kesäkuuta 1996, maan siirryttyä monipuoluejärjestelmään. Laulun ovat säveltäneet ja sanoittaneet Davdi Francois Marc André ja George Charles Robert Payet. 
Sanat.
Seychellien kreoliksi
Sesel ou menm nou sel patri
Kot nou viv dan larmoni
Lazwa, lanmour ek lape
Nou remersye Bondye
Preserv labote nou pei
Larises nou losean
En leritaz byen presye
Pour boner nou zanfan 
Reste touzour dan linite
Fer monte nou paviyon
Ansanm pou tou leternite
Koste Seselwa
Käännös (Englanninkielisen käännöksen kautta)
Seychellit, kotimaamme.
Jossa elämme harmoniassa.
Iloa, rakkautta ja rauhaa,
Kiitämme jumalaa.
Säilyttäkäämme maamme kauneus
Ja mertemme rikkaus
Jotka molemmat ovat kallisarvoisia perintöjä
Lastemme tulevaisuudelle
Pysykäämme aina yhtenä
Uuden lippumme värien alla
Ja yhdessä ikuisesti
Seychelliläiset, yhtykää!
7 Ages

7 Ages on Australian Design Groupin vuonna 2004 julkaisema lautapeli ihmiskunnan historiasta. Peli sisältää 7 aikakautta, joista osa tai kaikki pelataan läpi ohjaillen erilaisia kansoja. Pisteitä saa parhaiten pelaamalla kansoja historian ohjenuoran mukaisesti ja eniten pisteitä pelin aikana kerännyt pelaaja voittaa pelin. Pelin massiivisuutta kuvaa se, että pelin ensimmäinen aikakausi alkaa 4000 eaa. ja viimeinen päättyy Internetin keksimiseen.
Peli sisältää valtavan maailman karttaa kuvaavan pelilaudan, satoja eri kansoille varattuja yksiköitä, historiasta tuttuja suuria johtajia ja muita pelimerkkejä sekä 110 korttia, joihin pelimekaniikka perustuu. Kussakin kortissa on erikseen markkina-arvo, kansa, artifact ja tapahtuma - ja ainoastaan yhden näistä voi kerrallaan käyttää. Peli on täynnä historiallisia yksityiskohtia ja siksi myös kaikkien sääntöjen opettelu vaatii aikaa.
Pelaajamäärästä riippuen kukin pelaaja pääsee ohjaamaan vähintään kahta eri kansaa kerrallaan ja jokaisen vuoron aluksi pelaajat määrittelevät mitä kansat tekevät. Vaihtoehtoja on useita - tuottaminen, kaupankäynti, liikkuminen, jne. Mielenkiintoiseksi pelin tekee se, että kansoille ehtii tehdä vain yhden toimenpiteen vuorossa vaikka tarvetta ja halua olisi usein tehdä enemmänkin. Sotiminen, luonnonkatastrofit ja suurvaltojen vaihtuvuus voivat tapahtua kuten historiassakin.
Talousjärjestelmä

Talousjärjestelmä on kansantalouden mekanismi, joka huolehtii hyödykkeiden tuotannon, jakamisen ja kulutuksen toiminnasta jossakin yhteiskunnassa. Talousjärjestelmä muodostuu taloudellisen toiminnan ihmisistä, organisaatioista ja niiden suhteista. Se pyrkii ratkaisemaan taloustieteessä käsiteltäviä ongelmia, kuten niukkojen resurssien allokoinnin.
Talousjärjestelmät ovat usein kiinteä osa poliittista järjestelmää tai ideologiaa, ja joissain tapauksissa näitä on vaikea erottaa toisistaan. Ne kuuluvat yhteiskuntajärjestelmään eli siihen miten taloudellinen ja poliittinen valta on järjestetty yhteiskunnan sisällä.
Perustavat taloudelliset ongelmat.
Kansantalouden perustava ongelma on, että ihmisen tahto saada hyödykkeitä on suurempi kuin kokonaisuuden kyky tuottaa tuotteita ja palveluita. Yleisesti ajattelun lähtökohdaksi asetetaan, että kuluttajan halut ovat kyltymättömät. Kuluttajan halut ovat suurempia kuin hänen tarpeensa, joita tyydyttäisivät pelkät välttämättömyyshyödykkeet.
Talousjärjestelmän täytyy ratkaista seuraavat suuripiirteiset taloudelliset ongelmat:
Hyödykkeiden tuotantomäärille syntyy yläraja sen vuoksi, että tuotannontekijät ovat tiettynä hetkenä määrältä rajallisia.
Talousjärjestelmän tehokkuus.
Yksi talousjärjestelmälle yleisesti asetettu kriteeri on kansantalouden tehokkuus, joka tarkoittaa sitä että eniten tarvitseva saa hyödykkeitä käyttöönsä ja tuotannontekijöitä käytetään optimaalisesti tuotannossa. Taloudellinen tehokkuus tuottaa suurimman hyödyn sekä tuottajille että kuluttajille. Taloudellinen tehokkuus ei koske vain tuotannossa käytettäviä panoksia ja niiden avulla saatavia tuotoksia, jota suhdetta kuvaa paremmin taloustieteessä yleisesti käytetty tuottavuus-käsite (tuotannon tehokkuuden mitta). Taloudellinen tehokkuus voi koskea allokatiivista tehokkuutta jolla tarkoitetaan resurssien jakautumista tai tuotannollista tehokkuutta eli sitä että joidenkin hyödykkeiden tuotanto kasvaisi eikä minkään hyödykkeen tuotanto pienenisi.
Taloudellista tehokkuutta on hahmotettu ainakin seuraavanlaisia:
Uusklassisen taloustieteen perinteessä taloudellinen tehokkuus on yhdistelmä staattista ja dynaamista tehokkuutta.
Talousjärjestelmiä.
Erilaisia talousjärjestelmiä aakkosjärjestyksessä:
Cunene

Cunene on Angolan maakunta, joka sijaitsee maan eteläosassa. Sen pinta-ala on 87 342 neliökilometriä ja siellä asui vuoden 2019 arvion mukaan noin 1 157 000 ihmistä. Maakunnan hallintokeskukseksi asetettiin Cuanhaman kunta; ennen vuoden 2024 aluehallintouudistusta keskukseksi oli nimetty Ondjiva. Käytännössä hallintokeskus säilyy ennallaan, sillä Ondjiva (Comuna de Ondjiva) on kaupunki ja Cuanhaman kunnanosa.
Cunenen naapurimaakuntia ovat Namibe lännessä, Huíla pohjoisessa ja Cubango idässä. Etelässä naapurina on Namibia; maakunnan lounaisosassa valtakunnanraja seuraa Kunenejokea. 
Kunnat.
Vuoden 2024 aluehallintouudistuksen seurauksena Cunenen maakunta on jaettu 14 kuntaan. 
Ennen uudistusta kuntia oli vain kuusi.
Ladislav Lubina

Ladislav Lubina (11. helmikuuta 1967 Dvůr Králové nad Labem, Tšekkoslovakia – 14. syyskuuta 2021) oli tšekkiläinen jääkiekkoilija ja jääkiekkovalmentaja. Pelipaikaltaan hän oli laitahyökkääjä.
Lubina aloitti uransa Tšekkoslovakian sarjassa HC Pardubicessa, jossa hän pelasi kaudet 1984–1986. Kaksi seuraavaa kautta hän pelasi Dukla Jihlavassa, jonka jälkeen hän palasi kausiksi 1988–1991 Pardubiceen. Seuraavan kauden hän aloitti Lahden Reippaassa, mutta siirtyi kahden pelatun ottelun jälkeen Saksaan ESV Kaufbeureniin. Kaufbeurenissa Lubina pelasi kauteen 1993–1994 saakka, jolloin siirtyi kesken kauden Pardubiceen ja vielä saman kauden aikana Sveitsiin. Kaudella 1994–1995 hän pelasi Sveitsissä ja Saksassa, kunnes siirtyi loppukaudeksi takaisin Pardubiceen, missä pelasi tällä kertaa aina kevääseen 1997 saakka. Seuraavaksi hän pelasi kaksi kautta Tšekin Extraliigan HC Trinecissä, minkä jälkeen hän palasi Pardubiceen. Hän siirtyi Pardubicesta kesken kauden 2004–2005 loppukaudeksi Dukla Jihlavaan, mutta palasi kaudeksi 2005–2006 jälleen Pardubiceen.
Minnesota North Stars varasi Lubinan NHL:ään 1985 varaustilaisuuden 11. kierroksella numerolla 216. Hän voitti Tšekkoslovakian liigan maalikuninkuuden kaudella 1990–1991. Maajoukkueurallaan hän edusti Tšekkoslovakian maajoukkuetta 1992 talviolympialaisissa, joissa joukkue otti olympiapronssin. Hän oli mukana myös vuosien 1990, 1991 ja 1992 MM-kisoissa, mistä saaliina oli kaksi pronssia.
Pelaajauransa jälkeen Lubina toimi valmentajana useissa seuroissa. Päävalmentaja hän oli Tšekissä Kometa Brnossassa, Slavia Prahassa ja Pardubicessa sekä Slovakiassa HC Nové Zámkyssä ja Kazakstanissa Irtyš Pavlodarissa. Lubina toimi Pardubicen apuvalmentajana, kun seura voitti keväällä 2012 Tšekin Extraliigan.
Screaming for Vengeance

Screaming For Vengeance on heavy metal -yhtye Judas Priestin kahdeksas studioalbumi, joka julkaistiin heinäkuussa 1982. Albumi myi Yhdysvalloissa kaksinkertaisesti platinaa ja se on yhtyeen kaupallisesti menestynein albumi. Levyn tunnetuimmat kappaleet ovat ”You've Got Another Thing Comin’” ja ”Electric Eye”.
Kappaleet.
Kaikki kappaleet kirjoittanut Tipton/Halford/Downing paitsi ”(Take These) Chains”, joka on Bob Halligan Jr.:n käsialaa.
Selim Segerstam

Selim Segerstam (alk. Sigfrids; 9. huhtikuuta 1904 Sokaluoto, Uusikaarlepyy – 2. lokakuuta 1963 Helsinki) oli suomalainen kuoronjohtaja, säveltäjä ja musiikinopettaja. Hän suoritti kansakouluopettajatutkinnon Uudenkaarlepyyn seminaarissa vuonna 1926. Opintoja hän suoritti myös nykyisessä Sibelius-Akatemiassa. Opettajana hän toimi Uudenkaarlepyyn, Vaasan seminaareissa sekä Helsingin ruotsinkielisessä kansakoulussa vuodesta 1947 lähtien. Segerstam oli aktiivinen kuoronjohtaja ja johti useita kuoroja. Hän sävelsi melodisia kuoro- ja yksinlauluja ja sovitti kansanlauluja kuoroille. 
Segerstam laati laulukirjan "Vår sångbok", joka ilmestyi vuonna 1952, ja jota suurten ikäluokkien ruotsinkieliset oppilaat lauloivat koulussa.
Selim Segerstam oli kapellimestari Leif Segerstamin isä.
Taitolentokone

Taitolentokone on erityisesti taitolentoa varten suunniteltu tai koululentokone, joka sopii erityisen hyvin taitolentoon. 
Taitolentokoneiksi on kutsuttu sellaisia liikehtimiskykyisiä lentokoneita, joilla tehdään taitolennon liikkeitä lajin kilpailuissa ja yleisönäytöksissä. Taitolento alkoi 1920-luvulla, sitä ennen lentokone oli niin erikoinen ilmestys, että sitä tultiin katsomaan vaikkei se lentäisi lainkaan. 1930-luvulla sotilasilmailun noustessa taitolento tuli voimallisemmin esille. Vasta 1990-luvulla lentonäytösten järjestämisen vähentyessä kustannusten ja turva- ym. määräysten takia taitolento on vähentynyt julkisuudessa vaikka alan harrastajia on enemmän kuin aiemmin. 
1980-luvulle asti useimmat taitolentokoneet olivat kaksitasoisia. Sen jälkeen lähes kaikki huippukoneet ovat olleet yksitasoisia.
Kuuluisia taitolentokoneita.
1930-luvulta nykyaikaan kuuluisia taitolentokoneita ovat olleet:
Geof Darrow

Geoffrey ”Geof” Darrow (s. 21. lokakuuta 1955, Iowa) on yhdysvaltalainen sarjakuvapiirtäjä ja suunnittelija (designer).
Opiskeltuaan Chicagossa American Academy of Fine Arts -taidekoulussa hän jatkoi opintojaan Hanna-Barberan animaatiostudiolla. Vuonna 1982 hän tapasi tunnetun ranskalaisen sarjakuvan tekijän Mœbiuksen Tron-elokuvan tekemisen yhteydessä. Kaksi vuotta myöhemmin he tekivät yhdessä grafiikkakansion "La Cité Feu", joka myöhemmin julkaistiin englanniksi albumina nimellä "City of Fire." Darrowin piirrostyylissä näkyvät selvästi eurooppalaiset vaikutteet ja häntä voidaankin pitää amerikkalaisena ligne clairen edustajana. Ruudut ovat täynnä yksityiskohtia ja niissä on sekoitettu japanilaisen populaarikulttuurin ja 1950-luvun americanan osasia.
Vuonna 1990 hän teki yhdessä piirtäjä ja kirjoittaja Frank Millerin kanssa kolmiosaisen sarjakuvaromaanin Hard Boiled. Se pohjautui osittain Philip K. Dickin romaaniin "Do Androids Dream of Electric Sheep?" (suom. "Palkkionmetsästäjä"). Hardboiled oli nostalgisen science fictionin, vainoharhaisuuden ja äärimmäisen väkivallan visuaalisesti tehokas yhdistelmä.
Darrow ja Miller tekivät yhdessä myös sarjakuva-albumin "Iso heppu ja Rusty robottipoika (Big Guy and Rusty the Boy Robot)" vuonna 1996. Siinä sankarit pelastavat Tokion jättimäisen liskon kynsistä. Sankaruus on kuvattu kätketyn ironisin sävyin. Nämä sävyt hävisivät sarjakuvasta tehdyssä animaatiosarjassa Jätti-robotti ja punapää, joka esitettiin Suomessakin.
Vuonna 1993 ja 1994 Darrow laati kuvituksen roolipelisarjaan "Underground" (Mayfair Games Inc.)
Kaikissa kolmessa "Matrix"-elokuvassa Darrow oli mukana konseptisuunnittelijana (conceptual designer). Hänen visuaalinen tyylinsä näkyy parhaiten kohtauksessa, jossa Neo herää biomekaanisesta unestaan. Neon kimppuun hyökkäävä hyönteismäinen kone on tyypillinen Darrowin kuvittelema monesta eri elementistä (näytöt, metallinivelet, putket) kasattu mekanoidi.
Darrow oli tekemässä lyhytikäistä Matrix-sarjakuvaa. Hän on piirtänyt kansikuvia sarjakuviin "Concrete, Transmetropolitan" ja Andrew Vachssin" Cross". Hän on myös mukana Doc Frankensteinen tekijätiimissä (kirjoittanut Wachowskin veljekset, piirtänyt Steve Skroce).
Darrow kirjoittaa itse sarjakuvaansa "Shaolin Cowboy" (julkaisija Burlyman Entertainment)
Royal Academy of Music

Royal Academy of Music on Lontoon yliopistoon kuuluva korkeakoulu (vuodesta 1999), joka on yksi johtavia musiikinalan oppilaitoksia maailmassa. Sen perusti lordi Burghersh vuonna 1822, ja vuonna 1830 Yrjö IV myönsi sille kuninkaallisen valtakirjan "musiikin tieteen vaalimisen edistämiseksi". 
Oppilaitoksessa opiskelee nykyisin jazzia, esiintymistä, sävellystä, musiikkiteatteria ja oopperaa opiskelijoita yli 50 maasta. Yhteensä opiskelijoita on 730, heistä 310 perustutkinnon suorittajia ja 420 jatko-opiskelijoita. 
Koulussa on laaja kirjasto, joka sisältää yli 160 000 nidettä ja laajan vanhojen alkuperäisnuottikäsikirjoitusten kokoelman, johon kuuluu muun muassa Henry Purcellin ja Thomas Tallisin teoksia. Akatemialla on omistuksessaan myös harvinaisia soittimia kuten satoja vuosia vanhoja stradivarius-viuluja.
Ticino

Ticino (virallisesti , ) on Sveitsin italiankielisessä osassa sijaitseva maan eteläisin kantoni. Sen pääkaupunki on Bellinzona. Kantoni on saanut nimensä alueen poikki virtaavasta Ticinojoesta.
Sijainti.
Ticino rajoittuu pohjoisessa Valais’n, Urin ja Graubündenin kantoneihin. Lännessä, etelässä ja kaakossa rajanaapurit ovat italialaiset Piemonten ja Lombardian alueet. Kantonin pohjoisosa on Alppien vuoristoa; kantonin korkein kohta on Rheinwaldhorn (3 402 m mpy.). Eteläosa on Sveitsin matalinta aluetta: Lago Maggiore- ja Luganojärvi ovat pari sataa metriä merenpinnan yläpuolella. Eteläosassa onkin melkein välimerellinen ilmasto. 
Historiaa.
Ticino oli keskiajalla hallinnollisesti ja kulttuurillisesti osa Milanoa, kunnes alue 1400- ja 1500-lukujen sotien seurauksena liitettiin Sveitsin valaliittoon.
Asukkaat ja hallinto.
Asutus on vahvasti keskittynyt alueen eteläosaan, jossa Välimeren vaikutus, niin ilmaston kuin kulttuurinkin suhteen, näkyy vahvana. Vuoden 2019 lopulla Ticinossa oli 351 491 asukasta. Väkiluku väheni edellisestä vuodesta parilla tuhannella.
Kantoni on italiankielinen: 89 prosenttia asukkaista käyttää italiaa pääkielenään (vuonna 2017). Kantonin asukkaista oli vuonna 2017 katolisia oli 65 prosenttia.
Kunnat ja kaupungit.
Ticino koostuu 115 kunnasta (2.4.2017 alkaen), joista asukasluvultaan pienin on Corippo (9 asukasta 31.12.2019). Kantonin kaupungit eli yli 10 000 asukkaan kunnat ovat:
Talous.
Suurien korkeuserojen ja monien jokien ansiosta Ticinossa on useita patojärviä ja vesivoimalaitoksia. Maatalous on pohjoisessa lähinnä karjanhoitoa ja etelässä viininviljelyä. Muita viljelykasveja ovat maissi, perunat, tupakka ja vihannekset. Suurin elinkeino on matkailu; matkailijoiden yöpymisiä oli kantonissa vuonna 2017 noin 2,5 miljoonaa. Matkailu keskittyy kesään: houkuttimina ovat järvet, aurinko ja vaellukset alppiniityillä. Kesämatkailun keskuspaikka on Ascona. Sveitsin kolmanneksi suurimpana pankkikeskuksena Lugano on kantonin liike-elämän keskus.
Kantonin työpaikoista 76 prosenttia oli vuonna 2016 palvelusektorilla. Työpaikoista oli teollisuudessa 22 prosenttia ja alkutuotannossa yksi prosentti.
Liikenne.
Sveitsin pohjois-eteläsuuntaiset valtaväylät, moottoritie A2 sekä Gotthardin rautatie, Pohjois-Sveitsistä Italiaan kulkevat Gotthardin maantie- ja rautatietunnelien kautta, Ticinojoen vartta kantonin halki. Moottoritie A13 johtaa Moesajoen vartta koilliseen Graubündeniin. 
Luganon länsipuolella on Lugano-Agnon lentoasema. Tilo-junayhtiö hoitaa alueellisen rautatieliikenteen.
Nähtävyydet.
Bellinzonan keskiaikaiset linnoitukset ja Monte San Giorgio -vuoren triaskautiset fossiilit ovat Unescon maailmanperintökohteita.
Derval O’Rourke

Derval O’Rourke (s. 28. toukokuuta 1981 Cork) on irlantilainen pika-aitajuoksija.
O’Rourke sai Izmirin universiadeissa 2005 pronssia 100 metrin aitajuoksussa ja 4 × 100 metrin viestissä. Moskovan MM-hallikisoissa 2006 hän voitti 60 metrin aitajuoksussa maailmanmestaruuden maansa ennätysajalla 7,84. Aikaisemmin hän ei ollut edennyt aikuisten arvokisoissa välieriä pidemmälle. Göteborgin EM-kilpailuissa 2006 hän sai 100 metrin aitojen jaettua hopeaa uudella Irlannin ennätyksellä 12,72. Hän juoksi myös 4 × 100 metrin viestissä, jossa joukkue teki uuden Irlannin ennätyksen 44,38.
Torinon EM-hallikisoissa 2009 O’Rourke saavutti 60 metrin aitajuoksussa pronssia ajalla 7,97. Berliinin MM-kilpailuissa 2009 hän oli 100 metrin aitojen neljäs ja juoksi Irlannin ennätykseksi 12,67. Barcelonan EM-kilpailuissa 2010 hän sai hopeaa 100 metrin aidoissa ajalla 12,65, joka on myös uusi Irlannin ennätys. Pariisin EM-hallikisoissa 2011 hän oli 60 metrin aitojen neljäs ajalla 7,96. Saman vuoden Daegun MM-kilpailuissa hän selviytyi välieriin, muttei juossut niissä loukattuaan pohkeensa alkuerissä. Lontoossa 2012 hän selviytyi ensimmäisen kerran olympiatasolla välieriin. Göteborgin EM-hallikilpailuissa 2013 hän sijoittui 60 metrin aitajuoksussa alun perin neljänneksi, mutta nousi pronssille kilpailun voittajan Nevin Yanıtin jäätyä kiinni dopingista.
O’Rourke on voittanut Irlannin mestaruuden 60 metrin aitajuoksussa sisäradoilla vuosina 1999–2006, 2010 ja 2012 sekä 100 metrin aitajuoksussa vuosina 2001, 2002, 2004–2008, 2010 ja 2011.
O’Rourke on 176 senttimetriä pitkä ja painaa 55 kilogrammaa.